### Beslutningstema

Det skal besluttes, om der skal meddeles afslag på igangsætning af planlægning for matr.nr. 2242 Løgumkloster.

### Sagsfremstilling

Ejer og forpagter af matr.nr. 2242 Løgumkloster søger om tilladelse til, at få udarbejdet en lokalplan vedr. mulighed for at udstykke en del af eksisterende matrikel 2242 i Løgumkloster.

Arealet, som ønskes planlagt til boligformål, er beliggende for enden af [adresse] ud mod Mølledammen mod vest og [adresse]

Matr.nr. 2242 er i dag omfattet af kommuneplanramme nr. 310.51.1, som udlægger arealet til rekreative formål og lokalplan 01-27 for offentligt rekreativt område omkring [adresse] bæk, og er udlagt som græsareal for dyrehold.

Det udpegede areal er også omfattet af åbeskyttelseslinje fra [adresse] og [adresse] bæk, samt en skovbyggelinje. Derudover forefindes forurenet areal på matriklen, som der skal være opmærksomhed på.

Bygherre har søgt efter fritliggende byggegrunde med god udsigt i nærhed af byen. I den forbindelse faldt valget på matrikel 2242. I Løgumkloster er der pt. 5 byggegrunde tilbage på Rugmarken.

Det vurderes, at området, som der ansøges på, er en del af et større ådalssystem, som er blevet planlagt for at beskytte dets natur og arealer som det er i dag. Syd for [adresse], hvor Brede å fortsætter, er ådalen fredet. Planlægningen af ådalen er en naturlig forlængelse af fredningen, og er med til at sikre, at arealerne ikke inddrages til bebyggelse, men at det henligger som et fælles naturområde for Nicolaj Carlsen borgere og besøgende.

Der gøres derudover opmærksomhed på, at Tønder Kommune har udlagt areal til boligformål op ad Rugmarken, hvor der også vil være mulighed for, at få udsigt over ådalen. Dette område mangler dog at blive lokalplanlagt og byggemodnet. I arbejdet med udviklingsplanen for Løgumkloster er der også peget på, at der ønskes et arealudlæg planlagt og byggemodnet. I forlængelse af arbejdet med udviklingsplanen overvejes det nøjere, hvor boligudviklingen kan ske i Løgumkloster.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der meddeles afslag på igangsætning af planlægning for matr.nr. 2242 Løgumkloster,

### Beslutning

Indstillingen godkendt.